CELEX: 62012TN0120
Language: sk
Date: 2012-03-09 00:00:00
Title: Vec T-120/12: Žaloba podaná 9. marca 2012 — Shahid Beheshti University/Rada

9.6.2012   
            
            
               SK
            
            
               Úradný vestník Európskej únie
            
            
               C 165/22
            
         Žaloba podaná 9. marca 2012 — Shahid Beheshti University/Rada
   (Vec T-120/12)
   2012/C 165/38
   Jazyk konania: francúzština
   
      Účastníci konania
   
   
      Žalobkyňa: Shahid Beheshti University (Teherán, Irán) (v zastúpení: J.-M. Thouvenin, advokát)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Rady 2011/299/SZBP z 23.mája 2011 v rozsahu, v akom sa týka žalobkyne, a
            
         
               —
            
            
               na základe článku 277 ZFEÚ vyhlásil rozhodnutie 2010/413/SZBP z 26. júla 2010 za neuplatniteľné na žalobkyňu, a
            
         
               —
            
            
               zrušil vykonávacie nariadenie Rady (EÚ) č. 503/2011 z 23. mája 2011, ktorým sa vykonáva nariadenie (EÚ) č. 961/2010 2011 v rozsahu, v akom sa týka žalobkyne, a
            
         
               —
            
            
               na základe článku 277 ZFEÚ vyhlásil nariadenie (EÚ) č. 961/2010 za neuplatniteľné na žalobkyňu, a
            
         
               —
            
            
               zrušil rozhodnutie Rady č. 2011/783/SZBP z 1. decembra 2011 pokiaľ ide o žalobkyňu, a
            
         
               —
            
            
               zrušil vykonávacie nariadenie Rady (EÚ) č. 1245/2011 z 1. decembra 2011 pokiaľ ide o žalobkyňu, a
            
         
               —
            
            
               zrušil rozhodnutie obsiahnuté v liste Rady adresovanom žalobkyni z 5. decembra 2011, a
            
         
               —
            
            
               zaviazal Radu nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza sedem žalobných dôvodov.
   
               1.
            
            
               Prvý žalobný dôvod je založený na chýbajúcom právnom základe rozhodnutia 2010/413/SZBP, ktoré predstavuje právny základ rozhodnutia 2011/299/SZBP, ako aj na porušení zmlúv a medzinárodného práva. Rozhodnutie 2010/413/SZBP sa má preto považovať za neuplatniteľné na žalobkyňu.
            
         
               2.
            
            
               Druhý žalobný dôvod je založený na chýbajúcom právnom základe nariadenia č. 961/2010, ktoré predstavuje právny základ vykonávacieho nariadenia č. 503/2011. Žalobkyňa tvrdí, že článok 215 ZFEÚ nemôže byť právnym základom nariadenia č. 961/2010, keďže rozhodnutie 2010/413/SZBP, ktoré ho malo vykonať v právnom poriadku Únie, nebolo prijaté v súlade s hlavou V kapitolou 2 ZEÚ. Nariadenie č. 961/2010 sa má preto vyhlásiť za neuplatniteľné na žalobkyňu.
            
         
               3.
            
            
               Tretí žalobný dôvod je založený na porušení článku 215 ZFEÚ tým, že bola podľa vykonávacie nariadenia č. 503/2011 žalobkyňa zapísaná do prílohy VIII nariadenia č. 961/2010.
            
         
               4.
            
            
               Štvrtý žalobný dôvod je založený na skutočnosti, že rozhodnutie 2011/299/SZBP a vykonávacie nariadenie č. 503/2011 porušujú právo na obhajobu, právo na riadnu správu vecí verejných a právo na účinnú právnu ochranu, keďže Rada nerešpektovala právo byť vypočutý, nedodržala oznamovaciu povinnosť a povinnosť dostatočného odôvodnenia.
            
         
               5.
            
            
               Piaty žalobný dôvod je založený na porušení zásady proporcionality.
            
         
               6.
            
            
               Šiesty žalobný dôvod je založený na porušení práva na ochranu vlastníctva.
            
         
               7.
            
            
               Siedmy žalobný dôvod je založený na skutočnosti, že zápis žalobkyne na zoznam sankcionovaných subjektov je dôsledok nesprávneho skutkového posúdenia v tom zmysle, že žalobkyňa ako verejná univerzita, ktorá má právnu subjektivitu bez účasti ministerstva obrany a logistickej podpory ozbrojených síl v riadiacom orgáne, nie je vlastnená ani kontrolovaná týmto ministerstvom a ani nie je zahrnutá do vedeckého výskumu nukleárnych zbraní.